arnastofnun/IGC-2024 huggingface dataset:
124/2023

Útdráttur

Staðfestur var úrskurður héraðsdóms um að X skyldi sæta gæsluvarðhaldi og einangrun meðan á því stendur.

Úrskurður Landsréttar

Landsréttardómararnir J-kk-nf S-kk-nf, K-kk-nf H-kk-nf og S-kk-nf S-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 13. febrúar 2023, sem barst réttinum ásamt kærumálsgögnum 15. sama mánaðar. Kærður er úrskurður Héraðsdóms Reykjavíkur 11. febrúar 2023 í málinu nr. R- [...] þar sem varnararaðila var gert að sæta gæsluvarðhaldi allt til fimmtudagsins 16. febrúar 2023 klukkan 16 og einangrun meðan á því stendur. Kæruheimild er í l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess að hinn kærði úrskurður verði felldur úr gildi en til vara að gæsluvarðhaldi verði markaður skemmri tími.

Niðurstaða

4

Fallist er á með sóknaraðila að fyrir hendi sé rökstuddur grunur um að varnaraðili hafi gerst sekur um brot sem fangelsisrefsing er lögð við og að rannsóknarhagsmunir leiði til þess að honum verði gert að sæta gæsluvarðhaldi og einangrun meðan á því stendur, sbr. a-lið 1. mgr. 95. gr. og 2. mgr. 98. gr., sbr. b-lið 1. mgr. 99. gr. laga nr. 88/2008.

Verður hinn kærði úrskurður því staðfestur.

Úrskurðarorð :

Hinn kærði úrskurður er staðfestur.
126/2023

Útdráttur

Fallist var á kröfu ákæruvaldsins um að X yrði gert að sæta áframhaldandi gæsluvarðhaldi á grundvelli 2. mgr. 95. gr. laga nr. 88/2008 um meðferð sakamála.

Úrskurður Landsréttar

Landsréttardómararnir J-kk-nf S-kk-nf, R-kvk-nf H-kvk-nf og S-kk-nf S-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 15. febrúar 2023, sem barst réttinum ásamt kærumálsgögnum degi síðar. Kærður er úrskurður Héraðsdóms Reykjavíkur 13. febrúar 2023 í málinu nr. R- [...]/2023 þar sem varnaraðila var gert að sæta áfram gæsluvarðhaldi, þó ekki lengur en til föstudagsins 24. febrúar 2023 klukkan 16. Sóknaraðili kærði framangreindan úrskurð fyrir sitt leyti 16. febrúar 2023.

Kæruheimild erí l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst þess aðallega að varnaraðila verði gert að sæta gæsluvarðhaldi til föstudagsins 10. mars 2023 klukkan 16. Til vara krefst sóknaraðili staðfestingar hins kærða úrskurðar.

3

Varnaraðili krefst þess aðallega að hinn kærði úrskurður verði felldur úr gildi en til vara að gæsluvarðhaldi verði markaður skemmri tími. Að því frágengnu krefst varnaraðili staðfestingar hins kærða úrskurðar.

Niðurstaða

4

Landsréttur hefur í úrskurðum sínum, síðast 23. desember 2022 í máli nr. 815/2022, staðfest að skilyrði 2. mgr. 95. gr. laga nr. 88/2008 séu uppfyllt til þess að varnaraðila verði gert að sæta gæsluvarðhaldi. Ekkert er komið fram sem breytt getur því mati.

Verður því staðfest niðurstaða héraðsdóms um að varnaraðili sæti áfram gæsluvarðhaldi en ekki eru efni til að því verði markaður skemmri tími en sóknaraðili hefur krafist, svo sem nánar greinir í úrskurðarorði.

Úrskurðarorð :

Varnaraðili, X, skal sæta áfram gæsluvarðhaldi, þó ekki lengur en til föstudagsins 10. mars 2023 klukkan 16.
127/2023

Útdráttur

Á og X kærðu hvor fyrir sitt leyti úrskurð héraðsdóms þar sem X var gert að sæta áframhaldandi gæsluvarðhaldi á grundvelli 2. mgr. 95. gr. laga nr. 88/2008 um meðferð sakamála en í styttri tíma en Á hafði krafist. Landsréttur staðfesti þá niðurstöðu héraðsdóms að X skyldi sæta gæsluvarðhaldi en taldi að ekki væru efni til að því yrði markaður skemmri tími en Á hafði krafist.

Úrskurður Landsréttar

Landsréttardómararnir J-kk-nf S-kk-nf, R-kvk-nf H-kvk-nf og S-kk-nf S-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 15. febrúar 2023, sem barst réttinum ásamt kærumálsgögnum degi síðar. Kærður er úrskurður Héraðsdóms Reykjavíkur 13. febrúar 2023 í málinu nr. R- [...]/2023 þar sem varnaraðila var gert að sæta áfram gæsluvarðhaldi, þó ekki lengur en til föstudagsins 24. febrúar 2023 klukkan 16. Sóknaraðili skaut málinu fyrir sitt leyti til Landsréttar með kæru 16. febrúar 2023 sem barst réttinum samdægurs. Kæruheimild er í l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst þess að varnaraðila verði gert að sæta áfram gæsluvarðhaldi til föstudagsins 10. mars 2023 klukkan 16.

3

Varnaraðili krefst þess aðallega að hinn kærði úrskurður verði felldur úr gildi, til vara að gæsluvarðhaldinu verði markaður skemmri tími en að því frágengnu að hinn kærði úrskurður verði staðfestur.

Niðurstaða

4

Landsréttur hefur í úrskurðum sínum 22. ágúst 2022 í máli nr. 531/2022 og 23. desember 2022 í máli nr. 817/2022 staðfest að skilyrði 2. mgr. 95. gr. laga nr. 88/2008 séu uppfyllt til þess að varnaraðila verði gert að sæta gæsluvarðhaldi. Ekkert er komið fram sem breytt getur því mati. Verður því staðfest niðurstaða héraðsdóms um að varnaraðili sæti áfram gæsluvarðhaldi en ekki eru efni til að því verði markaður skemmri tími en sóknaraðili hefur krafist, svo sem nánar greinir í úrskurðarorði.

Úrskurðarorð :

Varnaraðili, X, skal sæta áfram gæsluvarðhaldi, þó ekki lengur en til föstudagsins 10. mars 2023 klukkan 16.
129/2023

Útdráttur

Staðfestur var úrskurður héraðsdóms þar sem fallist var á beiðni L ehf. um dómkvaðningu tveggja matsmanna í máli sem félagið rekur gegn P ehf.

Úrskurður Landsréttar

Landsréttardómararnir E-kk-nf J-kk-nf, H-kvk-nf Þ-kvk-nf og Þ-kk-nf I-kk-nf N-kk-nf kveða upp úrskurð í máli þessu.

Málsmeðferð og dómkröfur aðila

1

Sóknaraðili skaut málinu til Landsréttar með kæru 15. febrúar 2023. Greinargerð varnaraðila barst réttinum 6. mars sama ár. Kærður er úrskurður Héraðsdóms Reykjavíkur 3. febrúar 2023 þar sem fallist var á beiðni varnaraðila um dómkvaðningu tveggja matsmanna í máli sem hann rekur á hendur sóknaraðila. Kæruheimild er í c- lið 1. mgr. 143. gr. laga nr. 91/1991 um meðferð einkamála.

2

Sóknaraðili krefst þess að hinn kærði úrskurður verði felldur úr gildi. Þá krefst hann þess að málskostnaður í héraði verði felldur niður og honum úrskurðaður kærumálskostnaður.

3

Varnaraðili krefst staðfestingar hins kærða úrskurðar og kærumálskostnaðar.

Niðurstaða

4

Dómaframkvæmd ber skýrlega með sér meginreglu um að aðili dómsmáls eigi rétt til að afla sér matsgerðar samkvæmt IX. kafla laga nr. 91/1991, enda ber hann kostnað af henni og áhættuna af því að hún komi honum að notum. Þessi meginregla, sem er í samræmi við málsforræðisreglu einkamálaréttarfars, mótar túlkun á þeim skilyrðum sem matsbeiðni þarf að uppfylla enda felast gjarnan í þeim takmarkanir á meginreglunni sem samkvæmt því verður að túlka þröngt.

5

Með öflun matsgerðar um þau atriði sem matsbeiðni varnaraðila tekur til leitast hann við að renna stoðum undir þær meginforsendur málatilbúnaðar síns að tilboð hans í umrætt verk hafi grundvallast á raunhæfum og hæfilegum fjölda vinnustunda en að atriði af byggingafræðilegum toga sem hvorki hafi verið á forræði eða ábyrgð hans hafi valdið töfum á verkinu og samhliða leitt af sér aukna vinnu og kostnað sem hann eigi rétt á hæfilegu endurgjaldi fyrir. Enda þótt þær spurningar sem settar eru fram í matsbeiðni hefðu um viss atriði mátt vera skýrari verður að virtri þeirri meginreglu sem að framan greinir talið að þær fullnægi þeim kröfum sem gerðar eru í 1. mgr. 61. gr. laga nr. 91/1991. Þá eru ekki forsendur til að líta svo á að leitað sé mats um atriði sem bersýnilega skipti ekki máli, sbr. 3. mgr. 46. gr. laganna, eða að matsbeiðni beinist að atriðum sem ekki heyri undir matsmann að fjalla um, sbr. 2. mgr. 60. gr. þeirra.

Samkvæmt þessu verður að telja lágmarksskilyrðum fullnægt svo fallast megi á matsbeiðni varnaraðila.

6

Ekki voru efni til að úrskurða varnaraðila málskostnað í héraði sérstaklega vegna þessa þáttar málsins. Að því gættu og með vísan til þess sem að framan er rakið verður hinn kærði úrskurður staðfestur á þann hátt sem í úrskurðarorði greinir.

7

Sóknaraðila verður gert að greiða varnaraðila kærumálskostnað eins og í úrskurðarorði greinir.

Úrskurðarorð :

Umbeðin dómkvaðning skal fara fram.

Sóknaraðili, PCC Seaview Residences ehf., greiði varnaraðila, Leigufélaginu Höfn ehf., 300.000 krónur í kærumálskostnað.
130/2023

Útdráttur

Staðfestur var úrskurður héraðsdóms um að X skyldi sæta áframhaldandi gæsluvarðhaldi á grundvelli 2. mgr. 95. gr. laga nr. 88/2008 um meðferð sakamála.

Úrskurður Landsréttar

Landsréttardómararnir R-kvk-nf B-kvk-nf, K-kk-nf H-kk-nf og S-kk-nf S-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 16. febrúar 2023, sem barst réttinum ásamt kærumálsgögnum sama dag. Kærður er úrskurður Héraðsdóms Reykjavíkur 16. febrúar 2023 í málinu nr. R- [...]/2023 þar sem varnaraðila var gert að sæta gæsluvarðhaldi allt til miðvikudagsins 15. mars 2023 klukkan 16.

Kæruheimild er í l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess að hinn kærði úrskurður verði felldur úr gildi.

Niðurstaða

4

Samkvæmt fyrirliggjandi efnaskýrslu nr. [...] lagði lögregla 10. febrúar 2023 hald á 3,999,60 grömm af efni í bifreið sem varnaraðili og félagi hans höfðu til umráða. Við svörun á forprófi reyndist hið haldlagða efni vera amfetamín. Sóknaraðili hefur lagt fyrir Landsrétt matsgerð Rannsóknarstofu í lyfja- og eiturefnafræði 22. þessa mánaðar um rannsókná efnasýni nr. [...]. Kemur þar fram að styrkur amfetamínbasa í sýninu hafi verið 9,1%, sem samsvari 12% af amfetamínsúlfati.

5

Fallist er á með sóknaraðila að varnaraðili sé undir sterkum grun um framleiðslu á verulegu magni hættulegra fíkniefna. Að því gættu og með hliðsjón af úrskurðum Landsréttar 11. og 26. maí 2020 í málum nr. 287/2020 og 323/2020 telst fullnægt skilyrðum 2. mgr. 95. gr. laga nr. 88/2008 til að varnaraðila verði gert að sæta áfram gæsluvarðhaldi. Samkvæmt þessu en að öðru leyti með vísan til forsendna hins kærða úrskurðar verður hann staðfestur.

Úrskurðarorð :

Hinn kærði úrskurður er staðfestur.
131/2023

Útdráttur

Staðfestur var úrskurður héraðsdóms þar sem fallist var á kröfu B um að opinber skipti skyldu fara fram til fjárslita milli A og B. Í úrskurði Landsréttar var meðal annars rakið að dómsmál hefði verið höfðað til skilnaðar að borði og sæng, sem þingfest var á undan þessu máli. Var skilyrðum 2. mgr. 98. gr. laga nr. 20/1991 talið fullnægt.

Úrskurður Landsréttar

Landsréttardómararnir E-kk-nf J-kk-nf, H-kvk-nf Þ-kvk-nf og R-kvk-nf H-kvk-nf kveða upp úrskurð í máli þessu.

Málsmeðferð og dómkröfur aðila

1

Sóknaraðili skaut málinu til Landsréttar með kæru 16. febrúar 2023. Greinargerð varnaraðila barst réttinum 7. mars 2023. Kærður er úrskurður Héraðsdóms Suðurlands 3. febrúar 2023 í málinu nr. Q- [...]/2022 þar sem fallist var á kröfu varnaraðila um að opinber skipti skyldu fara fram til fjárslita milli málsaðila. Kæruheimild er í 1. mgr. 133. gr. laga nr. 90/1991 um skipti á dánarbúum o. fl.

2

Sóknaraðili krefst þess að hinn kærði úrskurður verði felldur úr gildi. Þá krefst hann málskostnaðar í héraði og kærumálskostnaðar.

3

Varnaraðili krefst staðfestingar hins kærða úrskurðar og kærumálskostnaðar.

Niðurstaða

4

Líkt og rakið er í hinum kærða úrskurði krafðist varnaraðili þess, með bréfi til héraðsdóms 2. september 2022, að fram færu opinber skipti til fjárslita á milli hennar og sóknaraðila. Í bréfinu var krafan sögð byggjast á 1. mgr. 98. gr. laga nr. 20/1991.

Áður en málið var þingfest fyrir héraðsdómi höfðaði varnar aðili mál á hendur sóknaraðila til skilnaðar að borði og sæng. Var það mál þingfest 21. september 2022 en málið vegna kröfu varnaraðila um opinber skipti, sem hér er til úrlausnar, var þingfest 3. nóvember sama ár.

5

Í 2. mgr. 98. gr. laga nr. 20/1991 kemur fram að hafi dómsmál verið höfðað til skilnaðar hjóna að borði og sæng geti annað þeirra eða bæði krafist þess að opinber skipti fari fram til fjárslita á milli þeirra. Sem fyrr segir hefur varnaraðili höfðað mál til skilnaðar að borði og sæng. Eru skilyrði ákvæðisins fyrir kröfu hennar um opinber skipti því uppfyllt en álitamálið er hvort það að í fyrrnefndu bréfi til héraðsdóms var krafan eingöngu sögð byggjastá 1. mgr. 98. gr. laga nr. 20/1991, komi í veg fyrir að unnt sé að fallast á kröfuna á grundvelli 2. mgr. sömu greinar. Í því sambandi er til þess að líta að reglur um málsforræði horfa hér að nokkru leyti öðruvísi við en í almennum einkamálum, sbr. 4. mgr. 44. gr. og 5. mgr. 101. gr. laga nr. 20/1991, þar sem meðal annars kemur fram að héraðsdómari skuli að sjálfsdáðum gæta þess hvort lagaskilyrði séu fyrir hendi til opinberra skipta. Að því gættu og þar sem dómsmál hefur verið höfðað til skilnaðar að borði og sæng, sem þingfest var á undan því máli sem hér er til úrlausnar, verður krafa varnaraðila um opinber skipti tekin til greina, sbr. 2. mgr. 98. gr. laga nr. 20/1991.

6

Samkvæmt framangreindu verður hinn kærði úrskurður staðfestur.

7

Rétt þykir að kærumálskostnaður falli niður.

Úrskurðarorð :

Hinn kærði úrskurður er staðfestur.

Kærumálskostnaður fellur niður.
132/2023

Útdráttur

Kærður var úrskurður héraðsdóms þar sem fallist var á kröfu P ehf. um að F ehf. yrði gert að setja tryggingu fyrir greiðslu málskostnaðar í máli sem F ehf. höfðaði á hendur P ehf. Í úrskurði héraðsdóms, sem Landsréttur staðfesti með vísan til forsendna, kom fram að P ehf. hefði leitt nægar líkur að því að F ehf. væri ófær um að greiða málskostnað í málinu þannig að fullnægt væri skilyrðum b-liðar 1. mgr. 133. gr. laga nr. 91/1991 um meðferð einkamála svo krafa hans um málskostnaðartryggingu næði fram að ganga. Með hliðsjón af eðli og umfangi málsins samkvæmt héraðsdómsstefnu og öðrum gögnum þótti málskostnaðartrygging hæfilega ákveðin 2.500.000 krónur.

Úrskurður Landsréttar

Landsréttardómararnir Á-kk-nf H-kk-nf og J-kk-nf S-kk-nf og E-kk-nf Ó-kk-nf, settur landsréttardómari, kveða upp úrskurð í máli þessu.

Málsmeðferð og dómkröfur aðila

1

Sóknaraðili skaut málinu til Landsréttar með kæru 16. febrúar 2023. Greinargerð varnaraðila barst réttinum 7. mars 2023. Kærður er úrskurður Héraðsdóms Reykjaness 3. febrúar 2023 í málinu nr. E- 269/2023 þar sem fallist var á kröfu varnaraðila um að sóknaraðila yrði gert að setja tryggingu fyrir greiðslu málskostnaðar í máli sínu á hendur varnaraðila. Kæruheimild er í o-lið 1. mgr. 143. gr. laga nr. 91/1991 um meðferð einkamála.

2

Sóknaraðili krefst þess aðallega að hinn kærði úrskurður verði felldur úr gildi og hafnað verði kröfu varnaraðila um málskostnaðartryggingu en til vara að ákveðin verði lægri fjárhæð til tryggingar málskostnaði og rúmur tími veittur til að leggja hana fram. Að því frágengnu krefst hann þess að honum verði veittur rúmur tími til að leggja fram málskostnaðartryggingu eins og hún var ákveðin í hinum áfrýjaða úrskurði. Þá krefst hann málskostnaðar í héraði vegna þessa þáttar málsins auk kærumálskostnaðar.

3

Varnaraðili krefst staðfestingar hins kærða úrskurðar auk kærumálskostnaðar.

Niðurstaða

4

Með vísan til forsendna hins kærða úrskurðar verður staðfest niðurstaða hans um að sóknaraðila beri að setja tryggingu fyrir greiðslu málskostnaðar, um fjárhæð hennar og málskostnað.

5

Skal málskostnaðartrygging sett á þann hátt sem í úrskurðarorði greinir.

6

Sóknaraðila verður gert að greiða varnaraðila kærumálskostnað eins og í úrskurðarorði greinir.

Úrskurðarorð :

Sóknaraðila, FO Projects ehf., er gert að setja innan tveggja vikna frá uppsögu þessa úrskurðar tryggingu í formi peningagreiðslu, bankareiknings eða bankaábyrgðar að fjárhæð 2.500.000 krónur fyrir greiðslu málskostnaðar í máli sínu gegn varnaraðila, PK Byggingum ehf.

Sóknaraðili greiði varnaraðila 250.000 krónur í kærumálskostnað.
138/2023

Útdráttur

Staðfestur var úrskurður héraðsdóms þar sem nauðungarvistun A á sjúkrahúsi var framlengd um allt að tólf vikur með heimild til rýmkunar samkvæmt mati yfirlæknis, sbr. 3. mgr. 29. gr. a. lögræðislaga nr. 71/1997.

Úrskurður Landsréttar

Landsréttardómararnir K-kk-nf H-kk-nf, R-kvk-nf B-kvk-nf og S-kk-nf S-kk-nf kveða upp úrskurð í máli þessu.

Málsmeðferð og dómkröfur aðila

1

Sóknaraðili skaut málinu til Landsréttar með kæru 20. febrúar 2023. Greinargerð varnaraðila barst réttinum 27. sama mánaðar. Kærður er úrskurður Héraðsdóms Reykjavíkur 7. febrúar 2023 í málinu nr. L- [...]/2023 þar sem nauðungarvistun sóknaraðila á sjúkrahúsi var framlengd um allt að tólf vikur, frá þriðjudeginum 7. febrúar 2023 að telja, með heimild til rýmkunar samkvæmt mati yfirlæknis, sbr. 3. mgr. 29. gr. a lögræðislaga nr. 71/1997. Kæruheimild er í 1. mgr. 16. gr. lögræðislaga.

2

Sóknaraðili krefst þess að hinn kærði úrskurður verði felldur úr gildi. Þá er krafist þóknunar til handa skipuðum verjanda fyrir Landsrétti.

3

Varnaraðili krefst þess að hinn kærði úrskurður verði staðfestur.

Niðurstaða

4

Með vísan til forsendna hins kærða úrskurðar verður hann staðfestur.

5

Samkvæmt 17. gr. lögræðislaga greiðist úr ríkissjóði þóknun verjanda sóknaraðila fyrir Landsrétti sem ákveðin er að meðtöldum virðisaukaskatti eins og í úrskurðarorði greinir.

Úrskurðarorð :

Hinn kærði úrskurður er staðfestur.

Þóknun verjanda sóknaraðila fyrir Landsrétti, I-kvk-ef L-kvk-ef B-kvk-ef lögmanns, 214.272 krónur, greiðist úr ríkissjóði.
140/2023

Útdráttur

Staðfestur var úrskurður héraðsdóms um að X skyldi sæta gæsluvarðhaldi og einangrun meðan á því stendur.

Úrskurður Landsréttar

Landsréttardómararnir K-kk-nf H-kk-nf, R-kvk-nf B-kvk-nf og S-kk-nf S-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 20. febrúar 2023, sem barst réttinum ásamt kærumálsgögnum degi síðar. Kærður er úrskurður Héraðsdóms Reykjaness 20. febrúar 2023 í málinu nr. R- [...] þar sem varnaraðila var gert að sæta gæsluvarðhaldi allt til föstudagsins 24. febrúar 2023 klukkan 16 og einangrun meðan á því stendur. Kæruheimild er í l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess að hinn kærði úrskurður verði felldur úr gildi en til vara að gæsluvarðhaldi verði markaður skemmri tími og að einangrun verði aflétt.

Niðurstaða

4

Með vísan til forsendna hins kærða úrskurðar verður hann staðfestur.

Úrskurðarorð :

Hinn kærði úrskurður er staðfestur.
141/2023

Útdráttur

Staðfestur var úrskurður héraðsdóms um að X skyldi sæta áframhaldandi gæsluvarðhaldsvist á grundvelli a-liðar 1. mgr. 95. gr. laga nr. 88/2008 um meðferð sakamála.

Úrskurður Landsréttar

Landsréttardómararnir K-kk-nf H-kk-nf, R-kvk-nf B-kvk-nf og S-kk-nf S-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 20. febrúar 2023, sem barst réttinum ásamt kærumálsgögnum degi síðar. Kærður er úrskurður Héraðsdóms Reykjaness 20. febrúar 2023 í málinu nr. R- [...]/2023 þar sem varnaraðila var gert að sæta áframhaldandi gæsluvarðhaldi, þó ekki lengur en til föstudagsins 24. febrúar 2023 klukkan 16. Kæruheimild er í l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess aðallega að hinn kærði úrskurður verði felldur úr gildi en til vara að gæsluvarðhaldinu verði markaður skemmri tími.

Niðurstaða

4

Með vísan til forsendna hins kærða úrskurðar verður hann staðfestur.

Úrskurðarorð :

Hinn kærði úrskurður er staðfestur.
144/2023

Útdráttur

Staðfestur var úrskurður héraðsdóms þar sem hafnað var kröfu A um að felld yrði úr gildi ákvörðun sýslumannsins á höfuðborgarsvæðinu um að nauðungarvista hana á sjúkrahúsi í allt að 21 dag.

Úrskurður Landsréttar

Landsréttardómararnir A-kk-nf E. J-kk-nf, J-kk-nf H-kk-nf og K-kvk-nf S-kvk-nf kveða upp úrskurð í máli þessu.

Málsmeðferð og dómkröfur aðila

1

Sóknaraðili skaut málinu til Landsréttar með kæru 23. febrúar 2023. Greinargerð varnaraðila barst réttinum 2. mars sama ár. Kærður er úrskurður Héraðsdóms Reykjavíkur 21. febrúar 2023 í málinu nr. L- [...]/2023 þar sem hafnað var kröfu sóknaraðila um að felld yrði úr gildi ákvörðun sýslumannsins á höfuðborgarsvæðinu 17. sama mánaðar um að nauðungarvista sóknaraðila á sjúkrahúsi í allt að 21 dag.

Kæruheimild er í 1. mgr. 16. gr. lögræðislaga nr. 71/1997.

2

Sóknaraðili krefst þess að fyrrgreind ákvörðun sýslumanns verði felld úr gildi. Þá krefst hún þóknunar fyrir Landsrétti til handa skipuðum talsmanni sínum.

3

Varnaraðili krefst staðfestingar hins kærða úrskurðar.

Niðurstaða

4

Með vísan til forsendna hins kærða úrskurðar verður hann staðfestur.

5

Samkvæmt 1. mgr. 17. gr. lögræðislaga greiðist úr ríkissjóði þóknun skipaðs talsmanns sóknaraðila sem ákveðin er að meðtöldum virðisaukaskatti eins og í úrskurðarorði greinir.

Úrskurðarorð :

Hinn kærði úrskurður er staðfestur.

Þóknun skipaðs talsmanns sóknaraðila, I-kvk-ef L-kvk-ef B-kvk-ef lögmanns, vegna meðferðar málsins fyrir Landsrétti, 173.600 krónur, greiðist úr ríkissjóði.
147/2023

Útdráttur

Staðfestur var úrskurður héraðsdóms þar sem varnaraðila var gert að sæta áfram gæsluvarðhaldi á grundvelli a-liðar 1. mgr. 95. gr. laga nr. 88/2008 um meðferð sakamála.

Úrskurður Landsréttar

Landsréttardómararnir K-kk-nf H-kk-nf, R-kvk-nf B-kvk-nf og S-kk-nf S-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 24. febrúar 2023, sem barst réttinum ásamt kærumálsgögnum 27. sama mánaðar. Kærður er úrskurður Héraðsdóms Reykjaness 24. febrúar 2023 í málinu nr. R- [...]/2023 þar sem varnaraðila var gert að sæta áfram gæsluvarðhaldi, þó ekkilengurentilföstudagsins 3. mars 2023, klukkan 16. Kæruheimild er í l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess að hinn kærði úrskurður verði felldur úr gildi en til vara að gæsluvarðhaldi verði markaður skemmri tími.

Niðurstaða

4

Með vísan til forsendna hins kærða úrskurðar verður hann staðfestur.

Úrskurðarorð :

Hinn kærði úrskurður er staðfestur.
148/2023

Útdráttur

Staðfestur var úrskurður héraðsdóms þar sem X var gert að sæta gæsluvarðhaldi til að koma í veg fyrir að X kæmi sér undan málsmeðferð samkvæmt lögum nr. 51/2016 um handtöku og afhendingu manna til og frá Íslandi vegna refsiverðra verknaða á grundvelli handtökuskipunar.

Úrskurður Landsréttar

Landsréttardómararnir K-kk-nf H-kk-nf, R-kvk-nf B-kvk-nf og S-kk-nf S-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 24. febrúar 2023, sem barst réttinum ásamt kærumálsgögnum 27. sama mánaðar. Kærður er úrskurður Héraðsdóms Norðurlands vestra 24. febrúar 2023 í málinu nr. R- [...]/2023 þar sem varnaraðila var gert að sæta gæsluvarðhaldi, þó ekki lengur en til sunnudagsins 5. mars 2023 klukkan 16. Kæruheimild er í l-lið. 1. mgr. 192. gr. laga nr. 88/2008 um meðferð sakamála.

2

Sóknaraðili krefst þess að hinn kærði úrskurður verði staðfestur.

3

Varnaraðili krefst þess aðallega að hinn kærði úrskurður verði felldur úr gildi, til vara að honum verði gert að sæta farbanni í stað gæsluvarðhalds en að því frágengnu að gæsluvarðhaldi verði markaður skemmri tími. Þá krefst hann þóknunar til handa skipuðum verjanda sínumí héraði og fyrir Landsrétti.

Niðurstaða

4

Með vísan til forsendna hins kærða úrskurðar verður hann staðfestur.

5

Þóknun skipaðs verjanda varnaraðila fyrir Landsrétti greiðist úr ríkissjóði samkvæmt afhendingu manna til og frá Íslandi vegna refsiverðra verknaða á grundvelli handtökuskipunar og er hún ákveðin að meðtöldum virðisaukaskatti eins og í úrskurðarorði greinir. Ekki var gerð krafa um þóknun verjanda við meðferð málsins í héraði og kemur sú krafa því ekki til álita fyrir Landsrétti.

Úrskurðarorð :

Hinn kærði úrskurður er staðfestur.

Þóknun skipaðs verjanda varnaraðila, S-kk-ef G-kk-ef lögmanns, vegna meðferðar málsins fyrir Landsrétti, 214.272 krónur, greiðist úr ríkissjóði.